MHTH, a.s., Závod Košice, Teplárenská 3, 042 92 KOŠICE

**TECHNICKÝ NÁVRH**

**Zabezpečenie vypracovania technickej správy Výpočet hmotnostnej koncentrácie TZL a SO2 pri spaľovaní ZPN v kotloch PK3e a HK3 závodu Košice spoločnosti MH Teplárenský holding, a.s. z nameraných obsahov síry a prachových častí v ZPN a spaľovacom vzduchu za účelom náhrady kontinuálneho merania (AMS) za technický výpočet v súlade s Vyhláškou MŽP SR č. 249/2023 Z.z. o monitorovaní emisií zo stacionárnych zdrojov znečisťovania ovzdušia a kvality ovzdušia v ich okolí.**

**Vypracoval : Mgr. Hargaš Tomáš**

**V Košiciach, dňa 10.06.2025**

1. **Základné údaje:**

**Názov : Výpočet hmotnostnej koncentrácie TZL a SO2 pri spaľovaní ZPN v kotloch PK3e a HK3 závodu Košice spoločnosti MH Teplárenský holding, a.s. z nameraných obsahov síry a prachových častí v ZPN a spaľovacom vzduchu za účelom náhrady kontinuálneho merania (AMS) za technický výpočet v súlade s Vyhláškou MŽP SR č. 249/2023 Z.z. o monitorovaní emisií zo stacionárnych zdrojov znečisťovania ovzdušia a kvality ovzdušia v ich okolí.**

Miesto : MHTH, a.s., Závod Košice, Teplárenská 3, 042 92 KOŠICE

**1 CELKOVÝ POPIS DIELA**

**1.1 Účel diela**

Náhrada súčasného kontinuálneho merania (AMS) znečisťujúcich látok TZL a SO2 na kotloch PK3e a HK3 pri spaľovaní zemného plynu za technický výpočet

**1.2 Základné údaje**

**1.2.1 Vymedzenie spaľovacích zariadení**

**Tab. 1**

|  |  |  |  |  |  |  |  |
| --- | --- | --- | --- | --- | --- | --- | --- |
| **Označenie spaľovacej jednotky** | **Povolená/****uvedená** **do prevádzky****(rok)** | **MTP [MW]** | **Popis SJ** | **Palivo** | **Odlučovacie  zariadenie** |  **Komín  č.** | **Výška****komína****[m]** |
| PK3e | 1982 | 161,64 | Dvojťahový vysokotlakový kotol s prirodzenou cirkuláciou | Zemný plyn naftový | denitrifikácia, ekologizácia | K-01 | 100 |
| HK3 | (1978)rekonštrukcia2019 | 126 | Horúcovodný kotol | Zemný plyn naftový | ekologizácia | K-01 | 100 |

**1.2.2 Popis emisných limitov**

**Tab. 2**

|  |  |  |  |  |
| --- | --- | --- | --- | --- |
|  **Zdroj emisií –zariadenie, príkon, palivo** | **Miesto****vypúšťania emisií** | **Znečisťujúca látka** | **Emisný limit****[mg.m-3]** | **Vzťažné****Podmienky** |
| ročný priemer | mesačný priemer | denný priemer |
| Zariadenie TEKO I (287,64 MW) (existujúce podľa BAT)pozostávajúce z kotlov: PK3e (161,64 MW)HK3 (126,00 MW)palivo: plyn | Komín K-01100 m | TZL | 3 | 5 | 5 | 1), 2), 3), 4) |
| SO2 | 25 | 35 | 35 | 1), 2), 3), 4) |

1) Hmotnostná koncentrácia vyjadrená ako koncentrácia v suchom plyne pri štandardných stavových podmienkach, tlak 101,3 kPa, teplota 0 °C a referenčný obsah kyslíka 3 % obj.

2) Emisný limit určený ako denný priemer

3) Emisný limit určený ako ročný priemer

4) Prevádzkovateľ je povinný kontinuálnym oprávneným meraním vykonávaným inštalovanými
AMS preukazovať pre znečisťujúce látky TZL, SO2, že:

 a) ročný priemer za obdobie jedného roka zo všetkých platných validovaných hodinových priemerov neprekročí hodnotu stanoveného emisného limitu,

 b) žiadna validovaná denná priemerná hodnota neprekročí hodnotu stanoveného emisného limitu;
 (denný priemer - priemer za obdobie 24 hodín zo všetkých platných hodinových priemerov),

 c) žiadna validovaná priemerná mesačná hodnota hmotnostnej koncentrácie znečisťujúcich látok
neprekročí hodnotu emisného limitu,

 d) najmenej 95 % zo všetkých validovaných hodinových priemerných hodnôt hmotnostnej koncentrácie znečisťujúcich látok za rok neprekročí dvojnásobok hodnoty emisného limitu určeného ako mesačný priemer.

**2 PREDMET DIELA**

Predmetom diela je vypracovanie technickej správy na Výpočet hmotnostnej koncentrácie TZL a SO2 pri spaľovaní ZPN v kotloch PK3e a HK3 závodu Košice spoločnosti MH Teplárenský holding, a.s. z nameraných obsahov síry a prachových častí v ZPN a spaľovacom vzduchu za účelom náhrady kontinuálneho merania (AMS) za technický výpočet.

Technická správa bude slúžiť ako podklad k žiadosti o zmenu integrovaného povolenia č. 2506-23798/2007/Kov/570840106 zo dňa 31.07.2007v platnom znení v súlade s Vyhláškou MŽP SR č. 249/2023 Z.z. o monitorovaní emisií zo stacionárnych zdrojov znečisťovania ovzdušia a kvality ovzdušia v ich okolí.

**3 Požiadavky na uchádzača**

Uchádzač, resp. subdodávateľ musí spĺňať podmienku akreditácie a notifikácie Slovenskou národnou akreditačnou službou v odbore oprávnených technických činností.

**4 Termín plnenia**

Požadovaný termín dodania technickej správy je najneskôr **do 15.09.2025.**